Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10187

3. A korlátozások módjai 3.1 A korlátozások az időtartam tekintetében nagyon különbözőek; például az ICAO-nak erről tájékoztatást nyújtó államok többsége napi, havi és éves repülési idő korlátozásokat ír elő valamint igen sokan negyedévi korlátozást is alkalmaznak. Valószínűleg elegendő a napi repülési szolgálati időszakok korlátozása, mindazonáltal tudomásul kell venni, hogy ezek a korlátozások az egyedi helyzetek különbségei miatt jelentős mértékben eltérőek egymástól. 3.2 A repülési idő korlátozását szabályozó előírások vagy utasítások kidolgozásánál vegyék figyelembe a személyzet összetételét valamint azt is, hogy a különböző feladatok milyen mértékben oszthatók fel a személyzet tagjai között. Abban az esetben, ha a légijárművön megfelelő pihenésre alkalmas helyet biztosítanak arra, hogy a személyzet tagja ott elkülönítetten és vízszintes (fekvő) testhelyzetben pihenjen, a repülési szolgálati idő meghosszabbítható. A földön, ahol a személyzet tagjai a pihenőidőt töltik, megfelelő pihenőhelyek kialakítása szükséges. Az államok vagy járatók továbbá vegyék figyelembe a következő tényezőket is: a forgalom sűrűsége, a rendelkezésre álló navigációs és távközlési létesítmények, a munka és alvásidő ciklusa illetve ritmusa, a fel és leszállások száma, a légijármű kezelés, kiszolgálás valamint teljesítmény jellemzők és az időjárási körülmények. 2007/70/II. szám B. Melléklet Elsősegélynyújtó egészségügyi készletek Kiegészítés a 6. fejezet 6.2.2 a) ponthoz Egészségügyi Készletek Típusa, Száma, Elhelyezése és Tartalma

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes